**Prilog I.**

DOKUMENTACIJA ZA PODNOŠENJE ZAHTJEVA ZA POTPORU

ZA MJERU 1 ,,POTPORA GENERACIJSKOJ OBNOVI U POLJOPRIVREDI''

|  |  |
| --- | --- |
| **I.** | **OBAVEZNA DOKUMENTACIJA ZA SVE KORISNIKE*****Napomena:*** *Svi dokumenti navedeni u popisu moraju biti priloženi u Zahtjevu za potporu prema redoslijedu (r. br. (1. -16.)**Svi dokumenti moraju biti originali ili preslike ovjerene od strane javnog bilježnika.**Korisnik može od LAG-a zatražiti povrat originalne dokumentacije.* |
| **1.** | **Prijavni obrazac A., potpisan i ovjeren\****Pojašnjenje:**Preuzmite predložak Prijavnog obrasca (Obrazac A. – sastavni dio Natječaja) te ga popunite u skladu s pojašnjenjima i uputama koji su njegov sastavni dio. Nakon popunjavanja, navedeni obrazac isprintajte, potpišite i ovjerite (OPG/fizička osoba koja preuzima PG koji nemaju žig mogu samo potpisati) te zajedno s propisanom dokumentacijom (navedenom u točkama 2. - 10.) dostavite na način i u rokovima kako je propisano LAG Natječajem.**NAPOMENA: U slučaju da prijavni obrazac nije dostavljen ili nije ovjeren i potpisan od strane nositelja OPG-a ili odgovorne osobe ili fizičke osobe koja preuzima PG, Zahtjev za potporu se isključuje iz postupka odabira projekta, bez mogućnosti dopune/obrazloženja/ispravka (D/O/I).* |
| **2.** | **Preslika osobne iskaznice korisnika – mladog poljoprivrednika***Pojašnjenje:**Dostavite obostranu presliku osobne iskaznice mladog poljoprivrednika koja mora biti važeća na dan podnošenja Zahtjeva za potporu (nije potrebna ovjera kod javnog bilježnika). U slučaju da je osobna iskaznica u postupku izdavanja, dostavite Potvrdu o podnesenom Zahtjevu za izdavanje osobne iskaznice te navedite razloge promjene podataka na osobnoj iskaznici.*  |
| **3.**  | **Obrazac B. Poslovni plan (excel)\****Pojašnjenje:* *Preuzmite predložak Poslovnog plana (Obrazac B. sastavni dio Natječaja) u excel formatu te ga popunite u skladu s pojašnjenjima i uputama. Poslovni plana se obavezno dostavlja u elektroničkom obliku (DVD ili CD s oznakom R:CD/R, DVD/R). Poslovni plan u papirnatome obliku nije potrebno dostavljati.**NAPOMENA: U slučaju da obrazac B. Poslovni plan nije dostavljen, Zahtjev za potporu se isključuje iz postupka odabira projekta, bez mogućnosti dopune/obrazloženja/ispravka (D/O/I).* |
| **4.**  | **Obrazac C. Izjava o veličini poduzeća\******Pojašnjenje****:* *Preuzmite predložak (Obrazac C. sastavni dio Natječaja) te ga popunite u skladu s pojašnjenjima i uputama, ispišite, potpišite i ovjerite (OPG/fizička osoba koja preuzima PG koji nemaju žig mogu samo potpisati).* *NAPOMENA: Obrazac ispunjavaju svi korisnici, neovisno o svom pravnom statusu. U slučaju da Izjava nije dostavljena ili nije ovjerena i potpisana od strane nositelja OPG-a ili odgovorne osobe ili fizičke osobe koja planira preuzeti PG, Zahtjev za potporu se isključuje iz postupka odabira projekta, bez mogućnosti dopune/obrazloženja/ispravka (D/O/I).*

|  |
| --- |
| *Ako mladi poljoprivrednik preuzima obiteljsko poljoprivredno gospodarstvo ili obrt, a nije postavljen za nositelja prije podnošenja Zahtjeva za potporu, pokazatelji (broj zaposlenih, promet, bilanca) u Izjavi o veličini poduzeća unose se za obiteljsko poljoprivredno gospodarstvo ili obrt koje preuzima.*  |

 |
| **5.**  | **Potvrda o ekonomskoj veličini poljoprivrednog gospodarstva koja se sastoji od Kalkulatora – izračun ekonomske veličine poljoprivrednog gospodarstva, Izjave o proizvodnim resursima poljoprivrednog gospodarstva i Izračuna ekonomske veličine poljoprivrednog gospodarstva (EVPG), izdane od Uprave za stručnu podršku u poljoprivredi i ribarstvu (Ministarstvo poljoprivrede), nakon objave natječaja te potpisane od službenika***Pojašnjenje:* *Potvrda o ekonomskoj veličini poljoprivrednog gospodarstva mora biti potpisana od strane službenika Uprave za stručnu podršku u poljoprivredi i ribarstvu (Ministarstvo poljoprivrede), izdane nakon objave LAG Natječaja. Obvezna je u svrhu utvrđivanja uvjeta prihvatljivosti korisnika (dokazivanja ekonomske veličine poljoprivrednog gospodarstva).* 1. *ako je mladi poljoprivrednik nositelj/odgovorna osoba poljoprivrednog gospodarstva u trenutku podnošenja Zahtjeva za potporu, dužan je dostaviti Izračun ekonomske veličine poljoprivrednog gospodarstva u kojem je nositelj/odgovorna osoba*
2. *ako pri podnošenju Zahtjeva za potporu mladi poljoprivrednik nije postavljen za nositelja/odgovornu osobu obiteljskog poljoprivrednog gospodarstva ili obrta, dužan je dostaviti Izračun ekonomske veličine za obiteljsko poljoprivredno gospodarstvo ili obrt koje će preuzeti*
 |
| **6.** | **Obrazac D. EVPG kalkulator** *Pojašnjenje:**Ukoliko planirate ostvarenje cilja „povećanje proizvodnog kapaciteta iskazanom kroz povećanje ukupnog standardnog ekonomskog rezultata“, preuzmite predložak (Obrazac D. sastavni dio Natječaja) te ga popunite za planiranu proizvodnju.* *U EVPG kalkulator unose se podaci za godinu kada se planira predati treći (konačan) zahtjev za isplatu. Navedeni podaci moraju odgovarati podacima u tablici „Podatci o zemljištu, broju životinja, objektima, opremi i mehanizaciji“ iz tabličnog dijela Poslovnog plana).* NAPOMENA: *Obrazac nije potrebno ispuniti ukoliko se aktivnosti odnose isključivo na ostvarenje cilja „modernizacije i/ili unapređenje procesa rada i poslovanja”.* |
| **7.** | **Potvrda Porezne uprave iz koje je razvidno da korisnik ima podmirene odnosno uređene financijske obveze prema državnom proračunu Republike Hrvatske, ne starija od 30 dana na dan podnošenja Zahtjeva za potporu i ovjerena od strane Porezne uprave ili u obliku elektroničkog zapisa (e-Potvrda)***Pojašnjenje:* *Potvrda Porezne uprave iz koje je razvidno da korisnik ima podmirene odnosno uređene financijske obveze prema državnom proračunu Republike Hrvatske obvezna je za sve korisnike. U potvrdi ne smije biti naveden dug.* |
| **8.**  | **Diploma agronomskog ili veterinarskog smjera za mladog poljoprivrednika***(preddiplomski ili preddiplomski i diplomski sveučilišni ili stručni studij, integrirani preddiplomski i diplomski sveučilišni ili stručni studij agronomskog, poljoprivrednog ili veterinarskog smjera)* *ili***Svjedodžba iz područja poljoprivrede ili veterine za mladog poljoprivrednika** *ili* **Ugovor o radu iz kojeg je vidljivo radno iskustvo u poljoprivredi ili veterini /Izjava o iskustvu na poljoprivrednom gospodarstvu kao član PG-a. Uz navedeno obvezno se dostavlja i dokument kao dokaz o stručnoj osposobljenosti.** *Pojašnjenje:* *Stručno osposobljavanje za koje se dostavlja potvrda mora biti verificirano pri Ministarstvu znanosti i obrazovanja ili održano putem aktivnosti iz Mjere 01 »Prenošenje znanja i aktivnosti informiranja«.* *Radno iskustvo na PG-u se dokazuje:* * *Ugovorom o radu iz kojeg je vidljivo radno iskustvo u poljoprivredi ili veterini u trajanju od najmanje 2 godine ili*
* *Upisom mladog poljoprivrednika u svojstvu člana poljoprivrednog gospodarstva u Upisniku poljoprivrednika u razdoblju od najmanje dvije godine.*

**U slučaju dokaza radnog iskustva kao člana PG-a: dostaviti Izjavu o iskustvu na poljoprivrednom gospodarstvu kao član PG-a.***Ako mladi poljoprivrednik navedene uvjete ne ispunjava u trenutku podnošenja Zahtjeva za potporu, mora ih realizirati u roku od 36 mjeseci od dana donošenja Odluke o dodjeli sredstava, a ne kasnije od podnošenja Zahtjeva za isplatu treće rate i pod uvjetom da se te potrebe navedu u poslovnom planu.*  |
| **9.** | **Ugovor ili drugi pravovaljani dokument u kojem su navedeni način, uvjeti i rok preuzimanja poljoprivrednog gospodarstva između trenutnog nositelja/odgovorne osobe poljoprivrednog gospodarstva i mladog poljoprivrednika (ako mladi poljoprivrednik nije upisan u Upisnik poljoprivrednika kao nositelj u trenutku podnošenja Zahtjeva za potporu).** *Pojašnjenje:**Primjenjivo samo ako mladi poljoprivrednik preuzima obiteljsko poljoprivredno gospodarstvo ili obrt gdje nije nositelj u trenutku podnošenja Zahtjeva za potporu.*  *Ako mladi poljoprivrednik podnosi poslovni plan za obiteljsko poljoprivredno gospodarstvo ili obrt, mora biti upisan kao nositelj/odgovorna osoba poljoprivrednog gospodarstva za koje se traži potpora najkasnije pri podnošenju Zahtjeva za isplatu prve rate potpore i ne kasnije od devet mjeseci nakon donošenja Odluke o dodjeli sredstava. Preuzimanje obiteljskog poljoprivrednog gospodarstva ili obrta smatra se imenovanjem mladog poljoprivrednika za nositelja/odgovornu osobu obiteljskog poljoprivrednog gospodarstva ili obrta i preuzimanjem obiteljskog poljoprivrednog gospodarstva ili obrta u cijelosti (sa svim poljoprivrednim resursima koji su ušli u izračun ekonomske veličine poljoprivrednog gospodarstva (SO).* |
|  | **OBAVEZNA DOKUMENTACIJA VEZANA UZ POREZNI STATUS KORISNIKA:**(u slučaju da planirate preuzeti poljoprivredno gospodarstvo (OBRT, OPG) dostavite financijsku dokumentaciju poljoprivrednog gospodarstva koje planirate preuzeti)  |
| **10.** | *Korisnici koji* ***nisu*** *bili porezni obveznici u prethodnoj financijskoj godini:* *• Evidencija o prodaji vlastitih poljoprivrednih proizvoda za 2019. godinu* *Obveznici poreza na dohodak koji porez plaćaju temeljem podataka iz poslovnih knjiga:* *•* ***Pregled poslovnih primitaka i izdataka za 2019.godinu****(Obrazac P-PPI)* *•* ***Popis dugotrajne imovine na 31.12.2019. godine****(Obrazac DI)* *•* ***Godišnja prijava poreza na dohodak za 2019. godinu****(Obrazac DOH)* *Obveznici poreza na dohodak koji porez plaćaju paušalno:* *•* ***Knjiga prometa na kraju 2019. godine****(Obrazac KPR)* *• Izvješće o paušalnom dohotku od samostalnih djelatnosti i uplaćenom paušalnom porezu na dohodak i prirezu poreza na dohodak u 2019. godini (Obrazac PO-SD)* *Obveznici poreza na dobit:* *•* ***Godišnji financijski izvještaj za 2019. godinu****(Obrazac GFI-POD)* *•* ***Popis dugotrajne imovine na 31.12.2019. godinu****(Obrazac DI)* ***NAPOMENA:*** *Obveznici poreza na dobit koji su bili u statusu mirovanja 2019. godine:* *•* ***Izjava o neaktivnosti*** *sukladno članku 20. stavku 7. Zakona o računovodstvu ovjerena od FINA-e (ili potvrda FINA-e da je zaprimila predmetnu izjavu od korisnika za prethodnu financijsku godinu)* *Korisnik koji je osnovan u godini prijave na natječaj:* *•* ***Izjava korisnika da je osnovan u godini prijave na natječaj***  |
| **11.** | **Akt o osnivanju društva ovjeren od strane javnog bilježnika***Pojašnjenje:* *Ako zahtjev za potporu podnosi korisnik-mladi poljoprivrednik trgovačko društvo potrebno je u Zahtjevu za potporu dostaviti akt o osnivanju društva iz kojeg je razvidan vlasnički udio odgovorne osobe društva (mladog poljoprivrednika) u temeljnom kapitalu društva (korisnika), ovjeren od strane javnog bilježnika. U slučaju izmjena i dopuna izvornog akta o osnivanju društva, u zahtjevu za potporu potrebno je dostaviti izmijenjeni i dopunjeni potpuni tekst akta o osnivanju društva ovjeren od strane javnog bilježnika.* |
|  | **DOKUMENTACIJA ZA BODOVANJE ZAHTJEVA ZA POTPORU** |
| **12.** | **Obrazloženje na koji način aktivnosti iz poslovnog plana doprinose ostvarenju ciljeva Lokalne razvojne strategije***Pojašnjenje:**Korisnik treba obrazložiti na koji način prijavljene aktivnosti doprinose ciljevima (minimalno dva cilja) Lokalne razvojne strategije LAG-a „Laura“, kako bi se ostvarili bodovi po ovom kriteriju. Lokalna razvojna strategija LAG-a „Laura“ dostupna je na www.lag-laura.hr.* *Ciljevi su sljedeći:**C1: Održivi razvoj strateških gospodarskih grana LAG područja**C2: Očuvanje identiteta područja - zaštita, promicanje i razvoj prirodne te kulturno-povijesne baštine**C3: Poboljšanje kvalitete života i stvaranje radnih mjesta**Doprinos Cilju 3. Poboljšanje kvalitete života i stvaranje radnih mjesta, može se dokazati isključivo stvaranjem minimalno jednog radnog mjesta (zapošljavanjem osobe u PG-u ili početak plaćanja doprinosa po osnovi poljoprivrede nositelja ili člana OPG-a). U slučaju da je korisnik zatražio bodove i obrazložio doprinos Cilju 3. potrebno je dostaviti Obrazac E. Zaposlenici, u kojem je vidljivo stvaranje minimalno jednog radnog mjesta.****NAPOMENA****:* *U slučaju da korisnik nije zatražio bodove po kriteriju odabira br. 1 „Aktivnosti iz poslovnog plana doprinose većem broju ciljeva LRS-a (integrirane aktivnosti/LEADER načelo), obrazloženje nije potrebno dostaviti.* |
| **13.** | **Obrazloženje korisnika na koji su način aktivnosti iz poslovnog plana inovativne** *Pojašnjenje:* *Inovativnost podrazumijeva uvođenje novih ili unaprjeđenje postojećih tehnologija i tehnika u odnosu na korisnika, ali i ukupno područje LAG-a. Korištenje nove tehnike može rezultirati proizvodnjom novog proizvoda.**Novi proizvod je svaki proizvod koji je nastao kao rezultat ulaganja na način da stvara novu dodanu vrijednost te je naveden je u poslovnom planu. Novim proizvodom u kontekstu proizvodnje smatraju se aktivnosti koje dovode do povećanja dodane vrijednosti konačnog proizvoda (pakiranje, sortiranje i sl.) te je vidljivo da po jedinici mjere donosi dodanu vrijednost u odnosu na postojeću proizvodnju.**Uvođenje novog/unaprijeđenog tehničko - tehnološkog procesa predstavljaju aktivnosti kojima se postojeći tehnološki proces automatizira, informatizira (čime se isključuje kupnja osobnih računala i printera za redovito poslovanje te računalnih programa namijenjenih svakodnevnom uredskom poslovanju) ili unaprjeđuje na način da utječe na povećanu produktivnost, smanjenje utroška energije, očuvanje okoliša, ukupan prinos ili prirast i sl.**Kupnja mehanizacije ne može se smatrati unaprjeđenjem tehničko - tehnološkog procesa.****NAPOMENA:*** *U slučaju da korisnik nije zatražio bodove po kriteriju odabira br. 3 „Aktivnosti iz poslovnog plana su inovativne (LEADER načelo)“ obrazloženje nije potrebno dostaviti.* |
| **14.** | **Obrazac E. Zaposlenici***Pojašnjenje:**Preuzmite predložak tablice Zaposlenici (Obrazac E. – sastavni dio Natječaja) te ga popunite u skladu s pojašnjenjima i uputama, ispišite, potpišite i ovjerite (OPG koji nema žig može samo potpisati). Tablica se obavezno dostavlja i u elektroničkom obliku (DVD ili CD s oznakom R:CD/R, DVD/R).* *U slučaju da je korisnik u dostavljenom Obrascu E. Zaposlenici dokazao stvaranje minimalno jednog radnog mjesta, osim prava na ostvarivanje bodova po kriteriju br. 4, može ostvariti bodove po kriteriju br. 1, pod uvjetom da je dostavio Obrazloženje na koji način aktivnosti iz poslovnog plana doprinose ostvarenju ciljeva Lokalne razvojne strategije (iz reda 12.), uključujući Cilj 3 Poboljšanje kvalitete života i stvaranje radnih mjesta.****NAPOMENA:*** *U slučaju da korisnik nije zatražio bodove po kriteriju odabira br. 4 „Aktivnosti iz poslovnog plana doprinose očuvanju postojećih ili stvaranju novih radnih mjesta“ te nije dostavio Obrazloženje da aktivnosti doprinose Cilju 3. Poboljšanje kvalitete života i stvaranje radnih mjesta, Obrazac E. Zaposlenici nije potrebno dostaviti.* |
| **15.** | **Rješenje o upisu u Upisnik subjekata u ekološkoj proizvodnji za proizvod na koji se odnosi minimalno jedna prijavljena aktivnost u poslovnom planu**Ili**Izjava nositelja projekta da se minimalno jedna prijavljena aktivnost odnosi na proizvod (specificirati koji proizvod) u sustavu sheme kvalitete sukladno Zakonu o zaštićenim oznakama izvornosti, zaštićenim oznakama zemljopisnog podrijetla i zajamčeno tradicionalnim specijalitetima poljoprivrednih i prehrambenih proizvoda (NN 80/13; 14/14)***Pojašnjenje:**U Izjavi korisnik treba navesti točan naziv proizvoda iz sustava shema kvalitete, koji proizvodi ili će proizvoditi te koje su od prijavljenih aktivnosti nužne za proizvodnju predmetnog proizvoda.****NAPOMENA:*** *U slučaju da korisnik nije zatražio bodove po kriteriju odabira br. 6 „Aktivnosti iz poslovnog plana se odnose na ekološku poljoprivredu i/ili sustave kvalitete za poljoprivredne i prehrambene proizvode“ dokument nije potrebno dostaviti.* |
| **16.** | **Obrazloženje korisnika na koji način aktivnosti iz poslovnog plana doprinose očuvanju okoliša i prirode** *Pojašnjenje:* *Korisnik može ostvariti bodove po ovom kriteriju ukoliko se prijavljene aktivnosti (bez obzira na njihov udio u projektu) odnose na obnovljive izvore energije i/ili uštedu energije.* *Obnovljivi izvori energije uključuju sve oblike obnovljivih izvora energije kao što su solarni paneli, fotonaponski paneli, dizalice topline, sustavi za grijanje na biomasu, bioplin, geotermalnu energiju i slično.**Pod uštedom energije podrazumijeva se građenje objekta minimalno B energetskog razreda te kupnja isključivo novih strojeva i opreme.* ***NAPOMENA:*** *U slučaju da korisnik nije zatražio bodove po kriteriju odabira br. 7 „Aktivnosti iz poslovnog plana doprinose očuvanju okoliša i prirode“ obrazloženje nije potrebno dostaviti.* |
|  | **\*NAPOMENA: Obvezna dokumentacija za koju nije moguća dopuna** |
|  | **\*\*NAPOMENA: U slučaju potrebe LAG ,,Laura'' tijekom administrativne obrade Zahtjeva za potporu zadržava pravo zatražiti od korisnika dokument koji nije propisan LAG Natječajem.** |